als_Latn dik_Latn sag_Latn
Asport -Mesfushori i Kombëtares shqiptare, Burim Kukeli, ka thyer këmbën gjatë një miqësoreje që skuadra e tij Zyrih po luante ndaj Belinzonas (ekip i kategorisë së dytë në Zvicër).
Sipas mediave helvete, në minutën e 72-të Kukeli është përplasur me Simon Grether. “Këmba e Kukelit shihej qartazi me sy të lirë që gati u shkëput nga pjesa tjetër dhe shkoi totalisht në kahun e kundërt. Lojtari u përplas në tokë, ndërsa kolegët, stafet teknike të të dyja skuadrave, si dhe mbi 400 tifozë që gjendeshin në stadium mbetën të shokuar. Arbitri ndaloi menjëherë lojën dhe pas ndërhyrjes së parë të mjekëve u thirr me urgjencë ambulanca. Pas rreth 5 minutash në fushë, Kukeli u nxor fillimisht me barelë dhe më pas u transportua drejt e në spital”, – shkruante dje e përditshmja zvicerane “Blick”, gazetari i së cilës ndiqte nga afër këtë ndeshje.
Pas këtij incidenti të rëndë, askush nga lojtarët nuk ishte në gjendje që të vazhdonte ndeshjen, ndaj arbitri me të drejtë e anuloi atë. Diagnoza e parë, sipas asaj që raportohet si në faqen zyrtare të klubit, por edhe në mediat, flitet për një thyerje të këmbës, çka do ta detyrojë Kukelin të qëndrojë për shumë kohë jashtë fushave të lojës. Kujtojmë se ai sapo ishte kthyer nga një dëmtim, i cili e mbajti për gati dy muaj larg fushave. Por për fatin e tij të mirë kampionati zviceran ishte ndërprerë për shkak të merkatos dimërore.
Me këtë dëmtim, drejtuesit e Zyrihut do të jenë të detyruar që të futen në merkato (në Zvicër merkatoja mbyllet në fund të shkurtit), ndërsa trajneri Xhani De Biazi duhet të mendojë që të gjejë një zëvendësues sadopak të përafërt për Kukelin në Kombëtare. Gjatë kësaj kohe, lojtari ka qenë një pikë e fortë e mesfushës së skuadrës sonë, aq sa në dy ndeshjet e fundit zyrtare tregoi realisht nevojën që ka ekipi kuqezi për një futbollist si ai.
You must be logged in to post a comment Login
als_Latn als_Latn als_Latn als_Latn eng_Latn